**Tehniline kirjeldus**

1. Hanke tulemusel tellitakse maapinna ketasadraga ettevalmistuse teenuseid vähemalt ühe tehnikakomplektiga (vedutraktor ja ketasader) RMK Kagu metsakasvatuse piirkonnas (kokku 1 masinakomplekti) hankelepingu (raamlepingu) alusel ajavahemikul **01.07.2024 kuni 31.12.2025.a.**
2. Kagu metsakasvatuse piirkonda jäävad Jõgevamaa, Põlvamaa, Tartumaa, Valgamaa ja Võrumaa. Piirkonna määratlemine hankedokumendis tähendab eelkõige, et valdav osa teenustest osutatakse nimetatud piirkonnas, kuid vajadusel ka mujal Eestis.
3. Raamlepingute eeldatav maksimaalne kogumaksumus kokku on 215 000 EUR ilma käibemaksuta, tegelik maksumus kujuneb vastavalt tellitavate teenuste tegelikule mahule.
4. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele.
5. Tellitava teenuse ühe tehnikakomplekti eeldatav kogumaht on ligikaudu 700 ha.
6. Hankija arvestab, et ühe tehnikakomplektiga ja ühe raamlepingu alusel on tavapärane hankes etteantud tingimustel osutada maapinna ketasadraga ettevalmistamise teenust ligikaudu kuni 160 ha ühes kalendrikuus; sellise jõudluse saavutamata jäämisel ühe tehnikakomplektiga on tõenäoliselt vajalik täiendava(te) tehnikakomplekti(de) kaasamine töövõtja riisikol ja kuludega. Teenuse osutamine toimub ligikaudu 5 kalendrikuu jooksul kalendriaastas (juuli kuni november), aga ilmastikutingimustest ja hankija äranägemisest sõltuvalt võib see erineda.
7. Teenuse hulka, s.o teenuse hinna sisse kuulub ka igasugune tehnika ja tööjõu transport raielangile, raielankide vahel ja hilisem transport raielangilt ära, samuti teenust osutava tehnika võimalik erakorraline abistamine (pukseerimine rikete ja sõidutakistuste jms korral). Kraavide ületamiseks vajaliku sillamaterjali leidmine, kohaletoimetamine ja paigaldamine on Töövõtja korraldada.
8. Tööd peavad olema teostatud vastavalt töövõtulepingus olevale graafikule, millele rakendub tellija vajadusest tulenev varieeruvus.
9. Täpsemad tingimused teenuse osutamiseks on esitatud lepingutingimustes (lisa 1- Raamlepingu tingimused).
10. **Maapinna ettevalmistamise tehniline kirjeldus:**
    1. Töövõtja kohustuseks on iseseisvalt raiesmiku leidmine, raiesmikule sõitmine, omal kulul kraavide ületamine ning raiesmikul maapinna ettevalmistamine metsauuenduse kasvutingimuste parandamiseks: puuseemnete külvamise ja metsataimede istutamise võimaldamiseks või loodusliku uuenduse tekkele kaasaaitamiseks vähemalt kahekettalise ketasadraga.
    2. Tööde käigus ei tohi kahjustada langile kasvama jäetud puid ega looduskeskkonda, samuti maapinda (v.a mineraliseeritav pind, mida töödeldakse ketasadraga).
    3. Tööde teostamisel tuleb järgida RMK keskkonnanõudeid metsatöödel.
11. **Nõuded tehnikale ja teenusele:**
    1. Töövõtja peab kasutama tööde teostamisel vähemalt ühte hankelepingu tingimustele vastavat tehnikat (vedutraktor ja ketasader), mis ei ole hõivatud ühegi RMK- ga sõlmitud lepinguga, ning esitab selle hanketingimustes nõutud ajal hankijale ülevaatamiseks ja täiendavaks nõuetele vastavuse kontrollimiseks.
    2. Pakkuja esitab traktori tehasepoolse registreerimiskoodi (VIN), mille abil on võimalik masinat identifitseerida. Lepingu täitmiseks tööde teostamisel tohib kasutada ainult esitatud VIN koodiga masinat, mis fikseeritakse lepingu lisas. Tehnika ülevaatuse kohta koostatakse akt ning hinnatakse tehnikakomplekti vastavust hanketingimustele. Ketasader peab olema komplekteeritud vedutraktori külge, vedutraktorit peab olema võimalik käivitada, liikuda ja demonstreerida ketasadra tööorganite toimimist, sh kaldenurkade muutmist.
    3. Pakkuja esitab teenuse osutamiseks kasutatava tehnika Hankija nõudmisel ülevaatamiseks ja täiendavaks nõuetele vastavuse kontrollimiseks. Juhul, kui tehnikakomplekt ei vasta hankedokumendis esitatud nõuetele või pakkuja jätab tehnika ette näitamata, siis pakkuja jäetakse kvalifitseerimata.
    4. Maapinna ketasadraga ettevalmistamise tehnikakomplekti kuulub:
       * 1. minimaalset kuue vedava rattaga ning vähemalt ühe komplekti roomikutega veduktraktor.
         2. vähemalt kahekettaline hüdraulilise ajamiga ketasader. Ketta diameeter peab olema hammaste tipust vähemalt 135 cm koos hammastega. Ketasadral peab olema võimalik muuta ketta kaldenurkasid.
    5. Kogu lepinguperioodi kestel tuleb töötada tehnikaga, mis vastab hankija poolt käesolevates hankedokumentides esitatud tingimustele.
    6. Töövõtja peab varustama kõik Tellijale teenust osutavad traktorid positsioneerimise riist- ja tarkvaraga, mis tagab traktorite asukohaseire ning võimaldab Tellijal arvutada tehtud tööde katvust tööobjekti sees. Enne töödega alustamist väljastab Tellija Töövõtjale traktori positsioneerimiseks GPS seadme, mille Töövõtja kinnitab enda masinale ning peab tagama seadme sisse lülitamise töötamisel Tellija tööobjektidel. Lepingu perioodi lõppedes Töövõtja tagastab selle GPS seadme Tellijale.
    7. Töövõtja peab varustama kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks.
    8. Riistvara minimaalsed nõuded on:

1) puutetundlik nutitelefon või tahvelarvuti;

2) vähemalt operatsioonisüsteem Android 6,0;

3) vähemalt 3G võrguühendus;